b"\n_START_ARTICLE_\nCasa Carreras i Girona\n_START_SECTION_\nDescripci\xc3\xb3\n_START_PARAGRAPH_\nEs tracta d'un habitatge entre mitgeres fent cantonada de planta rectangular compost de planta baixa, entresolat parcial i dues plantes pis sota coberta plana de la que sobresurt la caixa d'escala. Consta de tres crugies perpendiculars a la fa\xc3\xa7ana amb escala lateral d'acc\xc3\xa9s modificat._NEWLINE_Les parets de c\xc3\xa0rrega s\xc3\xb3n de paredat com\xc3\xba i totxo. Els forjats s\xc3\xb3n de bigues de fusta i revolt\xc3\xb3._NEWLINE_Les fa\xc3\xa7anes es componen segons eixos verticals. La planta baixa presenta portals amb llinda i d'arc rebaixat, alguns modificats. La primera planta t\xc3\xa9 balcons amb llinda d'obertura \xc3\xbanica sustentats per cartel\xc2\xb7les i coronats per una motllura trencaaig\xc3\xbces. La planta segons t\xc3\xa9 finestres amb llinda._NEWLINE_El coronament consisteix en una cornisa i forma llisa de terrat._NEWLINE_A la part baixa de l'immoble hi ha un s\xc3\xb2col i cantonera de pedra."